b'\n_START_ARTICLE_\nDeset Bo\xc5\xbejih zapovijedi\n_START_SECTION_\nOstale interpretacije\n_START_PARAGRAPH_\nTijekom stolje\xc4\x87a, razvile su se i druge interpretacije Dekaloga, ovisno o teolo\xc5\xa1kim karakteristikama religijskih zajednica koje su interpretirale Biblijski zapis. Danas je gotovo nemogu\xc4\x87e sa sigurno\xc5\xa1\xc4\x87u re\xc4\x87i koji je to\xc4\x8dan broj interpretacija, mada postoje neke koje su poznatije i medijski eksponiranije od drugih._NEWLINE_Primjerice, nakon Reformacije do\xc5\xa1lo je do procvata ikonoklasti\xc4\x8dke interpretacije Dekaloga koja smatra da rije\xc4\x8di "Ne pravi sebi lika ni obli\xc4\x8dja bilo \xc4\x8dega \xc5\xa1to je gore na nebu, ili dolje na zemlji, ili u vodama pod zemljom." ozna\xc4\x8dava zasebnu Zapovijed koja brani bilo kakvo kiparsko ili likovno djelo u sakralnoj umjetnosti. Nadalje, Slavljenje Subote (a ne Nedjelje) kao "Dana Gospodnjeg" karakteristika je svih pokreta nastalih nakon svojevrsne \xc5\xa1izme unutar Millerijanske Tradicije.'